open-index/open-wikipedia-markdown huggingface dataset:
என்னர் வலென்சியா

**என்னர் ரெம்பெர்டோ வலென்சியா இலாசுத்ரா** (*Enner Remberto Valencia Lastra*, ஏப்ரல் 11, 1989) எக்குவடோரைச் சேர்ந்த  காற்பந்தாட்ட வீரர் ஆவார். இவர் தற்போது எக்குவடோர் தேசிய அணியில் பக்கவாட்டு முன்னணி வீரராக (தாக்குபவராக) விளையாடி வருகிறார். *லிகா எம் எக்சு* கூட்டிணைவில் *பச்சுகா காற்பந்துக் கழகத்திற்காக* ஆடி வருகிறார்.
## பன்னாட்டு விளையாட்டு
என்னர் தமது தேசிய அணிக்காக பெப்ரவரி 12, 2012இல் ஹொண்டுராசிற்கு எதிரான நட்புறவு ஆட்டத்தில் முதன்முதலாக ஆடினார்.

*கிறிஸ்டியன் பெனிடெசின்* அகால மரணத்தை அடுத்து, பக்கவாட்டு முன்னணி வீரராக ஆடிவந்த என்னரை எக்குவடோரின் பயிற்றுனர் *ரீனால்டோ ரூடா* தாக்கும் முன்னணி வீரராகப் பயன்படுத்தலானார்.

2014 உலகக்கோப்பையில்  சுவிட்சர்லாந்துடனான தங்கள் முதல் ஆட்டத்தில் எக்குவடோர் 2-1 என்ற கணக்கில் தோற்றது; இந்த ஆட்டத்தில் எக்குவடோரின் ஒரே கோலை தலையால் முட்டி என்னர் அடித்தார். இந்தப் போட்டியின் அடுத்த ஆட்டத்தில் எக்குவடோர் ஹொண்டுராசை 2-1 கணக்கில் வென்றது; இந்த ஆட்டத்தில் 34வது நிமிடத்திலும் 66வது நிமிடத்திலும் கோலடித்து வெற்றி பெற உதவினார்.

## மேற்சான்றுகள்

## வெளி இணைப்புகள்
* http://www.ecuafutbol.org/servicios/FichaJugadores.aspx?valor1=2100634688

பகுப்பு:எக்குவடோரின் காற்பந்தாட்ட வீரர்கள்
பகுப்பு:1989 பிறப்புகள்
பகுப்பு:வாழும் மக்கள்
தீவு நாடுகளின் பட்டியல்

தீவு என்பது நீரால் சூழப்பட்ட ஒரு நிலப்பரப்பு (ஒரு கண்டத்தை விட சிறியது) ஆகும். இங்கு தீவு நாடுகளின் பெயர்கள் இங்கு பட்டியலிடப்பட்டுள்ளன. பல தீவு நாடுகள் ஒரு தீவுக்கூட்டத்தில் பரவியுள்ளன, இந்தோனேசியா, ஜப்பான் மற்றும் பிலிப்பைன்ஸ் போன்றது—இந்த நாடுகள் ஆயிரக்கணக்கான தீவுகளைக் கொண்டுள்ளன. மற்றவை பார்படோஸ், டொமினிகா, மற்றும் நவ்ரு போன்ற ஒற்றைத் தீவையும்; ஒரு முக்கிய தீவு மற்றும் கியூபா, ஐஸ்லாந்து, மற்றும் இலங்கை போன்ற சில சிறிய தீவுகளையும்; புருனே, டொமினிகன் குடியரசு, கிழக்கு திமோர், மற்றும் அயர்லாந்து குடியரசு போன்ற ஒரு தீவின் ஒரு பகுதியையும்; அல்லது ஒரு முக்கிய தீவையும், ஆனால் ஐக்கிய இராச்சியம் (பெரிய பிரித்தானியா மற்றும் அயர்லாந்தின் ஒரு பகுதியையும்) போன்ற பிற தீவுகளிலும் எல்லைகளைப் பகிர்ந்து கொள்கின்றன.

## அரசியல் உரிமையின் படி
### சுதந்திர நாடுகள்
*   அன்டிகுவாவும் பர்புடாவும்
*   அவுஸ்திரேலியா
*   பகாமாசு
*   பாகாரேயின் 
*   பார்படோசு
*   புருனை
*   கேப் வேர்டே
*   கொமொரோஸ்
*   கியூபா
*   சைப்பிரசு
*   டொமினிக்கா
*   டொமினிகன் குடியரசு
*   கிழக்குத் திமோர்
*   மைக்குரேனேசிய கூட்டாட்சி நாடுகள்
*   பீஜி
*   கிரெனடா
*   எய்ட்டி
*   ஐசுலாந்து
*   இந்தோனீசியா
*   யமேக்கா
*   யப்பான்
*   கிரிபாட்டி
*   மடகாஸ்கர்
*   மாலத்தீவு
*   மால்ட்டா
*   மார்ஷல் தீவுகள்
*   மொரிசியசு
*   நவுரு
*   நியூசிலாந்து
*   பலாவு
*   பப்புவா நியூகினியா
*   பிலிபைன்சு
*   தைவான்
*   அயர்லாந்து
*   செயிண்ட் கிட்சும் நெவிசும்
*   சென் லூசியா
*   செயிண்ட். வின்செண்டும் கிரெனேடின்சும்
*   சமோவா
*   சாவோ தோமே பிரின்சிபே
*   சிஷெல்ஸ்
*   சிங்கப்பூர்
*   சாலமன் தீவுகள்
*   இலங்கை
*   டொங்கா
*   திரினிடாட்டும் டொபாகோவும்
*   துர்கசும் கைகோசும்
*   துவாலு
*   ஐக்கிய இராச்சியம்
*   வனுவாத்து

### சுதந்திரம் சர்ச்சைக்குள்ளாக்கப்பட்டுள்ளது
*துருக்கி குடியரசு (வடசைப்பிரசு)

### சுதந்திர, காலனித்துவ மற்றும் அரை-சுதந்திர தீவு நாடுகள்
*   எலந்து
*   அல்டெனெரி
*   அமெரிக்க சமோவா
*   அங்கியுலா
*   பெர்மியுடா
*   பிரித்தானிய வெர்ஜின் தீவுகள்
*   கேமன் தீவுகள்
*   கிறிசுத்துமசு தீவுகள்
*   கொகோசு
*   குக் தீவுகள்
*   பரோயே தீவுகள்
*   போக்லாந்து தீவுகள்
*   கிறீன்லாந்து
*   குவாம்
*   குயெர்ன்சி
*   யேர்சி
*   மனித தீவுகள்
*   மொண்சுராட்
*   நியு கலிடோனியா
*   நியுவே
*   நோபோக் தீவு
*   வட மரியானா
*   பிட்கன் தீவுகள்
*   புவேர்ட்டோ ரிக்கோ
*   சார்க்
*   செயிண்ட். எலனா
*   டொகெலாவு
*   அமெரிக்க வெர்ஜின் தீவுகள்

## மேற்கோள்கள்

## மேற்கோள்கள்
* Island superlatives

பகுப்பு:நாடுகள் தொடர்பான பட்டியல்கள்
*
போர்த்துக்கல், பிரேசில், அல்கார்வெசு ஆகியவற்றின் ஐக்கிய இராச்சியம்

**போர்த்துகல்,பிரேசில்,அல்கார்வெசு ஆகியவற்றின் ஐக்கிய இராச்சியம்** (*United Kingdom of Portugal, Brazil and the Algarves*) பிரேசில் மாநிலத்தை தனி இராச்சியமாக அறிவித்து அத்துடனேயே போர்த்துகல் இராச்சியத்தையும் அல்கார்வெசு இராச்சியத்தையும் ஒன்றிணைத்து பல்வேறு கண்டங்களில் அமைந்த ஒரே முடியாட்சியாகும். 

நெப்போலியனின் படையெடுப்புக்களின்போது பிரேசிலுக்கு இடம்மாறிய அரசவை மீண்டும் ஐரோப்பாவிற்குத் திரும்பிய நேரத்தில், 1815இல் போர்த்துகல், பிரேசில்,அல்கார்வெசு ஐக்கிய இராச்சியம் உருவாக்கப்பட்டது. 1822 இல் பிரேசில் விடுதலை பெற்றதாக அறிவித்துக் கொண்டபோது இந்த இராச்சியம் நடைமுறைப்படி முடிவுக்கு வந்தது. தன்னாட்சி பெற்றதாக பிரேசில் பேரரசை போர்த்துகல் ஏற்றக்கொண்ட பிறகு 1825இல்  முறையாக இந்த இராச்சியம் முடிவுக்கு வந்தது. 

இந்த ஐக்கிய இராச்சியம் நடைமுறையில் இருந்த காலத்தில் இது முழுமையான போர்த்துகல் பேரரசின் பிரதிநிதியாக இருக்கவில்லை. உண்மையில் இது ஆசியாவிலும் ஆபிரிக்காவிலும் இருந்த வெளிநாட்டுக் குடியேற்றங்களைக் கட்டுப்படுத்திய அத்திலாந்திக்கு பெருங்கடலைக் கடந்த பெருநகரமாக  விளங்கியது.

எனவே, பிரேசிலைப் பொறுத்தவரை, இந்த அமைப்பினால் இரு நன்மைகள் கிடைத்தன:
# தனி இராச்சியம் என்ற தகுதி கிட்டியது. 
# ஐக்கிய இராச்சியத்தின் உருவாக்கம் பிரேசில் இனி குடியேற்ற பகுதியாக இல்லாது அரசியலில் சமமான பங்கு கொள்ளும் தகுதியை நிலைநாட்டியது.
## மேற்சான்றுகள்

## நூற்றொகுதி
* 
* Monarchy in Brazil *வெளியுறவு அமைச்சகம்*, accessed on 8 June 2008.
* Elevação do Brasil a Reino Unido a Portugal e Algarves *Secretary of Education of Rio de Janeiro*, accessed on 8 June 2008. 
* Reino Unido (1815–1822) *Chamber of Deputies of Brazil*, accessed on 8 June 2008.
பகுப்பு:பிரேசிலின் வரலாறு
இட்டாவா மாவட்டம்

இந்திய மாநிலமாகிய உத்தரப் பிரதேசத்தின் 72 மாவட்டங்களில் **இட்டாவா மாவட்டமும்** ஒன்று. இதன் தலைமையகம் இட்டாவா நகரில் உள்ளது. இது  2311&nbsp; சதுர கி.மீ பரப்பளவைக் கொண்டது. இம்மாவட்டத்தில் சம்பல் ஆறு  யமுனை ஆற்றுடன் கலக்கிறது.

## மக்கள் தொகை
2011 ஆம் ஆண்டு கணக்கெடுப்பின்படி, 1,575,247 மக்கள் வாழ்கின்றனர்.  சராசரியாக சதுர கிலோமீட்டருக்கு 157 பேர் இருக்கின்றனர். ஆயிரம் ஆண்களுக்கு 970 பெண்கள் என்ற அளவில் பால் விகிதம் உள்ளது. இங்கு வாழ்பவர்களில் 70.14% மக்கள் கல்வியறிவு பெற்றவர்கள் ஆவர்.

## சான்றுகள்


## இணைப்புகள்
* 

பகுப்பு:உத்தரப் பிரதேசத்தில் உள்ள மாவட்டங்கள்
கன்னாஜ் மாவட்டம்

இந்திய மாநிலமான உத்தரப் பிரதேசத்தில் **கன்னாஜ் மாவட்டம்** அமைந்துள்ளது. இதன் தலைமையகம் கன்னோசி நகரில் உள்ளது.

## புவிப்பரப்பு
இது மூன்று வட்டங்களாகவும் ஏழு பிரிவுகளாகவும் பிரிக்கப்பட்டுள்ளது. இது கான்பூர் கோட்டத்திற்கு உட்பட்டது.

## மக்கள் தொகை
2011 ஆம் ஆண்டு கணக்கெடுப்பின்படி, 1,658,005 மக்கள் வாழ்கின்றனர்.  இங்கு சராசரியாக சதுர கிலோமீட்டருக்கு 792 பேர் வாழ்கின்றனர்.  ஆயிரம் ஆண்களுக்கு 879 பெண்கள் என்ற அளவில் பால் விகிதம் இருக்கிறது.  இங்கு வாழ்பவர்களில் 74.01% மக்கள் கல்வியறிவு பெற்றுள்ளனர். 

## சான்றுகள்

## இணைப்புகள்
* 

பகுப்பு:உத்தரப் பிரதேசத்தில் உள்ள மாவட்டங்கள்
வடகறி (திரைப்படம்)

**வடகறி** () இது 2014ம் ஆண்டு வெளியான தமிழ் நகைச்சுவை திகில் திரைப்படம் ஆகும். இந்தத் திரைப்படத்தை **சரவண ராஜன்** இயக்க, ஜெய், சுவாதி ரெட்டி, ஆர்ஜே பாலாஜி உள்ளிட்ட பலர் நடித்துள்ளனர். தனக்கு சொந்தமில்லாத பொருளை தன்வசப்படுத்திக் கொள்வதால் என்னென்ன பிரச்சனைகளை சந்திக்க வேண்டியது வரும் என்ற கருத்தைச் சொல்ல வந்திருக்கும் படமே ‘வடகறி’ ஆகும்.

## நடிகர்கள்
* ஜெய்
* சுவாதி ரெட்டி
* ஆர். ஜே. பாலாஜி
* அருள்தாஸ்
* கஸ்தூரி
* மைஷா கோஷல்
* சன்னி லியோன் - சிறப்புத் தோற்றம் 
* வெங்கட் பிரபு - சிறப்புத் தோற்றம் 
* பிரேம்ஜி அமரன் - சிறப்புத் தோற்றம்

## வெளியீடு
இந்தத் திரைப்படம் ஜூன் 19, 2014ம் ஆண்டு வெளியானது. இந்தத் திரைப்படம் தெலுங்கு மொழியில் **குல்பி** என்ற பெயரில் மொழிமாற்றம் செய்யப்பட்டு வெளியானது.

## வெளி இணைப்புகள்
* 

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நகைச்சுவைத் தமிழ்த் திரைப்படங்கள்
பகுப்பு:திகில் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஜெய் நடித்த திரைப்படங்கள்
ஞானப்பான

**ஞானப்பான** என்ற நூலை பூந்தானம் என்பவர் எழுதினார். இவர் கேரளத்தின் மலப்புறம் மாவட்டத்தில் உள்ள பெரிந்தல்மண்ணைக்கு உட்பட்ட கீழாற்றூர் என்னும் ஊரில் பிறந்தார். பூந்தானம் என்பது அவரின் குலப் பெயர் ஆகும். இவர் பதினாறாம் நூற்றாண்டில் வாழ்ந்தவர். நீண்ட காலம் கழித்து பிறந்த குழந்தையை இழக்க நேரிட்டபொழுது குருவாயூரப்பனை வேண்டி எழுதியதே ஞானப்பான என்னும் நூல்.  இந்த நூல் எளிய மலையாள நடையில், சமசுகிருதம் கலக்காமல், உயர்ந்த தத்துவக் கருத்துகளை உள்ளடக்கியவாறு எழுதப்பட்டது. மேல்பத்தூர் நாராயண பட்டதிரி என்னும் புலவர் இந்த நூலில் இலக்கணப் பிழை இருப்பதாகக் குறை கூறியதாகவும், அதனால் இவர் வருந்தி குருவாயூரப்பனை வேண்டியதாகவும், பின்னர், குருவாயூரப்பன் அருளால் இருவரும் நண்பர்களாகினர் எனவும் செவிவழிக் கதைகள் உள்ளன.  இது 360 வரிகளைக் கொண்டது. மலையாளத்து பகவத் கீதை என்ற சிறப்புப் பெயரும் இதற்கு உண்டு. 46,660 பேர் கூடி இந்த நூலில் உள்ள பாடல்களைப் பாடியுள்ளனர். இது கின்னஸ் புத்தகத்தில் பதிவாகியிருக்கிறது.  

### சில வரிகள்




## சான்றுகள்

பகுப்பு:மலையாள நூல்கள்
கேதார்நாத் சிங்

**கேதார்நாத் சிங்** என்பவர் புகழ் பெற்ற இந்தி மொழிக் கவிஞர் ஆவார். இவருக்கு 2013 ஆம் ஆண்டிற்கான ஞானபீட விருது வழங்கப்பட்டது. 1989 ஆம் ஆண்டில் சாகித்திய அகாதமி விருதினையும் பெற்றுள்ளார்.

## இளைய பருவம்
இவர் உத்தரப் பிரதேசத்தில் உள்ள பாலியா மாவட்டத்தில் பிறந்தவர். வாரணாசியில் உள்ள உதய் பிரதாப் கல்லூரியில் படித்துவிட்டு, காசி இந்து வித்தியாலயத்தில் முதுகலைப் படிப்பை முடித்தார். கோரக்பூரில் இந்தி ஆசிரியராகப் பணியாற்றினார். ஜவகர்லால் நேரு பல்கலைக்கழகத்தில் இந்தி மொழித் துறையின் தலைவராகவும் பேராசிரியராகவும் பணியாற்றியவர்.

## எழுதியவை
;கவிதைகள்
*அபி பிகுல் அபி
*ஸமீன் பாக் ரஹீ ஹாய்
*யஹான் ஸே தேகோ
*அகால் மெய்ன் ஸாரஸ்
*பாக்
*டால்ஸ்டாய் அவர் சைக்கிள்

;கதைகள்
*மேரே ஸமய் கே ஸப்த்
*கல்பனா ஔர் சாயாவத்
*ஹிந்தி கவித மெய்ன் பிம்ப் விதான்

## விருதுகள்
*வியாசர் விருது
*குமரன் ஆசான் விருது
*சாகித்திய அகாதமி விருது
*ஞானபீட விருது

## சான்றுகள்

## இணைப்புகள்
* Kedarnath Singh at Kavita Kosh  **(Hindi)**

பகுப்பு:1934 பிறப்புகள்
பகுப்பு:இந்தியக் கவிஞர்கள்
பகுப்பு:வாழும் மக்கள்
பகுப்பு:இந்திக் கவிஞர்கள்
பகுப்பு:இந்தி எழுத்தாளர்கள்
பகுப்பு:2018 இறப்புகள்
சுவாமி ராமகிருஷ்ணானந்தர் விரிவான வாழ்க்கை வரலாறு

**சுவாமி ராமகிருஷ்ணானந்தர் விரிவான வாழ்க்கை வரலாறு**ராமகிருஷ்ண பரமஹம்சரின் நேரடி சீடரும், சுவாமி விவேகானந்தரின் சகோதர சீடருமான சுவாமி ராமகிருஷ்ணானந்தரின் வரலாற்றைக் கூறும் நூல் ஆகும். இந்நூல் இராமகிருஷ்ண மடத்தால் வெளியிடப்பட்டது. இந்நூல் ராமகிருஷ்ண மடத்தின் முன்னாள் தலைவராகத் திகழ்ந்த (1971-1991) தபஸ்யானந்தர் சுவாமிகள் எழுதிய "Swami Ramakrishnanada: An Apostle of Sri Ramakrishna to the South" என்னும் நூலின் அடிப்படையில் அமைந்த நூலாகும்.

## நூலின் சிறப்பு
சுவாமி ராமகிருஷ்ணானந்தரின் பிறப்பு, இளமைப் பருவம், பக்தி, அவரது பூஜை ஆர்வம் எவ்வாறு அவரது குருதேவர் ராமகிருஷ்ணரின் வழிபாடாக அமைந்தது, ராமகிருஷ்ண மடத்தின் தாய் என்றும் தூண் என்றும் சுவாமி விவேகானந்தராலேயே பாராட்டப்பட்ட அவரது எளிய வாழ்க்கைமுறை, மடத்தின் ஆரம்ப காலகட்டத்தில் வராகநகர் மடத்தின் சிரமமான காலகட்டத்தில் சகோதர சீடர்களின் உடல்நலனை தாய் போன்ற பரிவுடன் அவர் கவனித்துக் கொண்டவிதம் என்று பல சம்பவங்களை விவரித்துள்ளார் ஆசிரியர்.

1897 ஆண்டு ஏப்ரல் பிரபுத்த பாரதா இதழில் ’ராமகிருஷ்ணானந்தர், சதானந்தர் ஆகிய இரண்டு துறவிகள் சுவாமி விவேகானந்தருடைய திட்டங்களைச் செயலாக்கும் பொருட்டு சென்னைக்கு வந்துள்ளனர். விரைவில் அவர்கள் கீதை மற்றும் வேதாந்த வகுப்புகள் தொடங்க இருக்கின்றனர்.’ என்ற அறிவிப்பு வெளியானதையடுத்து சுவாமி ராமகிருஷ்ணானந்தரின் பணி சென்னையில் துவங்கியது, விவேகானந்தரால் பணிக்கப்பட்டு ராமகிருஷ்ண இயக்கத்தின் பணிக்காக சென்னை வந்தது, சென்னையில் தமது குருதேவர் வழிபாட்டுடன் முதல் கிளை மடம் ஆரம்பித்தது, சென்னையில் ஆரம்ப நாட்களில் அவரது பணிகளுக்கு ஏற்பட்ட தடைகள், போக்குவரத்து வசதி அந்த அளவு இல்லாத அந்த காலத்தில் சென்னையில் பல்வேறு பகுதிகளுக்கு சென்று சொற்பொழிவாற்ற அவர் பட்ட சிரமங்கள், நிவாரண பணிகளுக்கான நிதி திரட்டியது, அவரது  பணிகளுக்கு ஆதரவு காட்டியவர்கள் பற்றிய பல குறிப்புகள் என பலதரப்பட்ட பகுதிகள் மூலம் அந்த காலகட்ட சென்னை பற்றிய பல குறிப்புகளையும் கொண்டுள்ளது இந்த நூல்.

பலரது நினைவுக்குறிப்புகள், தமிழ் உலகில் இவருடன் நெருங்கிய தொடர்பு கொண்டிருந்த வ.உ.சிதம்பரனார் உள்பட பலரைப் பற்றிய குறிப்புகள், இவரது சிந்தனைத் துளிகள், விவேகானந்தர் மீது இவர் இயற்றிய ’விவேகானந்த பஞ்சகம்’ இவர் மீது ஸ்ரீ வீ.ஆர். கல்யாண சுந்தர் சாஸ்த்ரிகள் இயற்றிய ராமகிருஷ்ணானந்த மகிமை என்ற பாடல் முதலிய தகவல்களும் இந் நூலில் தொகுக்கப்பட்டுள்ளன.

## மேற்கோள்கள்

பகுப்பு:இந்தியத் தமிழ் நூல்கள்
பகுப்பு:இராமகிருஷ்ண மட நூல்கள்
பகுப்பு:தமிழ் ஆன்மிக நூல்கள்
பெரும்பல்வகைமை நாடுகள்

**பெரும்பல்வகைமை நாடுகள்** (*megadiverse countries*)  புவியின் பெரும்பான்மை இனங்களைக் கொண்டுள்ள, மிகவும்  உயிரியற் பல்வகைமை உடையனவாக கருதப்படும் நாடுகளின் குழுமமாகும்.  பன்னாட்டுப் பேணல் அமைப்பு 1998இல் 17 நாடுகளை பெரும்பல்வகைமை நாடுகளாக அறிவித்துள்ளது. இந்த நாடுகள் அனைத்துமே முழுமையாகவோ பகுதியாகவோ வெப்ப வலயம் அல்லது அயன அயல் மண்டலம் பகுதிகளில் அமைந்துள்ளன.

2002இல், மெக்சிக்கோ தன்னைப் போன்ற பெரும்பல்வகைமை நாடுகளை குவியப்படுத்தும் ஓர் தனி அமைப்பை நிறுவியது. இது பன்னாட்டுப் பேணல் அமைப்பு அறிவித்த அனைத்து பெரும்பல்வகைமை நாடுகளையும் உள்ளடக்கவில்லை; தன்னுடன் ஒத்த கொள்கைகள் உடைய, உயிரியற் பல்வகைமை கொண்டதும் தொடர்பான மரபார்ந்த அறிவு/பட்டறிவு கொண்ட நாடுகளை மட்டுமே சேர்த்துக் கொண்டது.

17 பெரும்பல்வகைமை நாடுகளாவன:

* 
* 
*  
* 
* 
* 
* 
* 
* 
* 
* 
* 
* 
* 
* 
* 
* 
## கான்குன் முனைப்பு மற்றும் ஒத்த கருத்துடைய பெரும்பல்வகைமை நாடுகளின் குழுமம் அறிவிப்பு
பெப்ரவரி 18, 2002இல் பிரேசில், சீன மக்கள் குடியரசு, கொலொம்பியா, கோஸ்ட்டா ரிக்கா, இந்தியா, இந்தோனேசியா, கென்யா, மெக்சிக்கோ, பெரு,  பிலிப்பீன்சு, தென்னாப்பிரிக்கா மற்றும் வெனிசுவேலாவின் சுற்றுசூழல் அமைச்சர்களும்  பேராளர்களும் மெக்சிக்கோவின்  கான்குன் நகரில் கூடினர். இந்த நாடுகள் **ஒத்த கருத்துடை பெரும்பல்வகைமை நாடுகளின் குழுமம்** என்ற அமைப்பை நிறுவின; உயிரியற் பல்வகைமைப் பேணலையும் பாதுகாப்பையும் வலுப்படுத்தும் முன்னுரிமைகள் மற்றும் வழிமுறைகளை மேம்படுத்துவதற்கான தொடர்பாடலையும் கூட்டுறைவையும் வளர்க்க இவ்வமைப்பு ஓர் கருவியாக இருக்குமென கருதினர். மேலும் இவை உயிரியற் பல்வகைமை மரபு, உயிரிப்பாதுகாப்பிற்கான கார்டாக்னா நெறிமுறை, மற்றும் வானிலை மாற்றத்திற்கான கியோட்டோ நெறிமுறை ஆகியவற்றில் கையொப்பமிடாத நாடுகளை இவற்றின் உறுப்பினராக வலியுறுத்தவும் முடிவு செய்தனர்.

ஒத்த கருத்துடை பெரும்பல்வகைமை நாடுகளின் குழுமத்தில் அங்கம் வகிக்கும் நாடுகளாவன:

* 
* 
* 
*  
* 
*  
* 

* 
* 
* 
* 
* 
* 

* 
* 
* 
* 
* 

## மேற்சான்றுகள்

பகுப்பு:சூழலியல்
பகுப்பு:பன்னாட்டு அமைப்புகள்
நீர்நிலை

thumb|250px|right|நார்வே நாட்டில் உள்ள ஒரு நீர்நிலை
**நீர்நிலை** (*body of water*) என்பது எல்லா வகையான நீரின் தொகுப்புகளையும் குறிக்கும்.  பொதுவாக இது புவிப்பரப்பின் மீது காணப்படும். நீர்நிலை என்ற சொல் சமுத்திரங்கள், கடல்கள், ஆறுகள், நீரோடைகள், சுனைகள், மடுக்கள் போன்ற இயற்கையான நீர்நிலைகளையும், ஏரிகள், குளங்கள், அணைகள் போன்ற மனிதனால் செயற்கையாக உருவாக்கப்பட்ட நீர்நிலைகளையும் குறிக்கும்.

## நீர்த்தேக்க வகைகள்
தேங்கி நிற்கும் அல்லது தேக்கி வைக்கப்பட்ட நீர் நிலைகளை **நீர்த்தேக்கம்** என்கிறோம்.

♦ பள்ளத்தாக்கு அணை நீர்த்தேக்கம்
♦ கரையோர நீர்த்தேக்கம்
♦ சேவை நீர்த்தேக்கம்
## பட்டியல்

## சொல்லும் பொருளும்
நீர்நிலை

## நீர் நிலைகளின் தமிழ்ப்பெயர்கள்
நீர் நிலைகளை அவற்றின் அளவுக்கு ஏற்பவும் பயன்பாட்டுக்கு ஏற்பவும் பல்வேறு பெயர்களால் தமிழர்கள் அழைத்து வந்துள்ளனர்.
# குளம் (குளிப்பதற்காக அமைக்கப்பட்டவை)
# ஏரி (ஏர் தொழிலுக்காக {பயிர்ச் செய்கை) அமைக்கப்பட்டவை)
# ஊருணி (ஊரார் உண்ணுவதற்காக {சுத்தமான குடிநீர்த் தேவைக்காக)
# பொய்கை (மலர் நிறைந்த நீர் நிலை)
#  மடு
# கேணி (ஆலயங்களுக்கு அருகாமையில் அமைந்த நீர் நிலை)
# மோட்டை
# அள்ளல்
# கிணறு
# துரவு (தோட்டஞ் செய்வதற்காககத் தோண்டப்பட்டவை)
# தடாகம் அல்லது வாவி
# ஓடை
# அளக்கர் (அளக்க முடியாத நீர் நிலை- கடல்)
# அசம்பு (உள்நாட்டில் காணப்படும் கழிமுகம் அல்லாத நீர்கோர்த்த களிமண் நிறைந்த சேற்று நிலம் )
# அள்ளல் (சேறு பொருந்திய நீர் பள்ளம்)
# அகழி - கோட்டைக்கு வெளியே அகழ்ந்து அமைக்கப்பட்ட நீர் அரண்.(ஆழமான நீர் கொண்ட பாதுகாப்பான இடம்)
# அயம் - அருவி கொட்டுமிடத்தில் பொங்கிக்கொண்டிருக்கும் நீர்நிலை.
# ஆழிக்கிணறு''' (தற்போது இது நாழிக்கிணறு என்று அறியப்படுகிறது) - கடலருகே தோண்டி கட்டிய கிணறு. தமிழகத்தின் திருசெந்தூரில் இவ்வாறான நீர் நிலை தற்போதும் உள்ளது.
# இலஞ்சி - பலவகையான பயன்பாட்டிற்காக தேக்கப்படும் நீர்.
# கயம் - சமவெளியில் ஆறு பாய்ந்து நிரம்பும் நீர்நிலை.
# கழி - உப்பங்கழி, கடல்நீர் பாய்ந்து தேங்கிய நீர்நிலை.
# சுனை - மலைப்பகுதியில் பாறைகளுக்கிடையே தேங்கும் நீர்நிலை.(சிறிதளவு நீருள்ள பள்ளம்)
# மடு - சமநிலத்தில் ஆறு பாயும்போது ஒதுங்கும் அதிமெல்லோட்ட நீர்நிலை.
# குட்டை - குடிநீருக்காக இன்றி வளர்ப்பு விலங்குகளைக் குளிப்பாட்டுவதற்காகத் தேக்கப்படும் நீர்.
# கூவல் - கிணறுபோன்ற நீர் தேக்கம். ஆனால் ஆழமற்றது.
# தருவை - பெரிய ஏரி
### நிகண்டு காட்டும் சொற்கள்
இலஞ்சி,   பண்ணை,  ஏல்வை,  குண்டம்,  அலந்தை,  பொய்கை, வலயம், சுனை, சிறை, பட்டம், உடுவை, பயம்பு, படுகர், குட்டம், தாங்கல், கோட்டகம், ஏரி, உவளகம், மடு, ஓடை, படு, தடம், வாவி, தடாகம்,  ஆவி,  சூழி,  கிடங்கு,  சலதரம்,  கேணி,  பணை,  கயம், பல்வலம்,  நளினி, இலந்தை,  மூழி,  குழி, குளம்.

### வகைகள்
சுனை, கயம், பொய்கை, ஊற்று என்பன தானே நீர் கசிந்த நிலப்பகுதிகளாகும். குட்டை, மழை நீரின் சிறிய தேக்கமாகும். குளி(ர்)ப்பதற்குப் பயன்படும் நீர்நிலை 'குளம் ' என்பதாகவும் உண்பதற்குப் பயன்படும் நீர்நிலை 'ஊருணி ' எனவும் ஏர்த் தொழிலுக்குப் பயன்படும் நீர்நிலை 'ஏரி ' என்றும், வேறு வகையாலன்றி மழை நீரை மட்டும் ஏந்தி நிற்கும் நிலையினை 'ஏந்தல் ' என்றும், கண்ணாறுகளை உடையது 'கண்மாய் ' என்றும் தமிழர்கள் பெயரிட்டு அழைத்தனர்.

## அடிக்குறிப்பு

## உசாத்துணைகள்
* http://www.badriseshadri.in/2012/01/2_23.html.
* http://dsal.uchicago.edu/cgi-bin/philologic/search3dsal?dbname=tamillex&query=Waterspout&matchtype=exact&display=utf8.
* http://www.srmuniv.ac.in/tamil_perayam/tamil_courses/Lessons/MA_Tamil/I_Year/matt03/html/mat03009ep5b.htm.
கோயில் புறா

**கோயில் புறா** 1981 ஆம் ஆண்டு வெளிவந்த தமிழ்த் திரைப்படமாகும். கே. விஜயன் இயக்கத்தில் வெளிவந்த இத்திரைப்படத்தில் சங்கர், சரிதா மற்றும் பலர் நடித்திருந்தனர். 

## நடிகர்கள்
* சங்கர் பணிக்கர் 
* சரிதா 
* பியூசி ராஜா பகதூர்
* வினு சக்ரவர்த்தி

## பாடல்கள்
இத்திரைப்படத்தில் இடம்பெற்ற அமுதே தமிழே அழகிய மொழியே எனதுயிரே... என்ற பாடல் தமிழ்மொழியின் பெருமையைக் கூறுவதாக அமைந்துள்ளது. இப்பாடலை புலமைப்பித்தன் எழுதினார்.  இப்பாடலுக்கான இசையை இளையராசா அமைத்திருந்தார். பி. சுசீலா, உமா ரமணன் ஆகியோர் பாடினார்கள்.

## மேற்கோள்கள்
 

## வெளி இணைப்புகள்
* யு டியூப்
* பாடல் வரிகள்
* அமுதே தமிழே

பகுப்பு:1981 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சரிதா நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
உட்கருப்பொருள் மாற்றம்

**உட்கருப்பொருள் மாற்றம்** (; ; கிரேக்கம்: μετουσίωσις metousiosis) என்பது "திருப்பலியில் பயன்படுத்தப்படும் அப்பமும், இரசமும் இயேசுவின் உண்மையான உடலாகவும், இரத்தமாகவும் மாறுகின்றன" என்ற கத்தோலிக்க திருச்சபையின் நற்கருணை இறையியல் கோட்பாட்டை விளக்கும் சொல் ஆகும். அப்பத்தின் கருப்பொருளே கிறிஸ்துவின் உடலின் பொருளாகவும், திராட்சை இரசத்தின் கருப்பொருளே கிறிஸ்துவின் இரத்தத்தின் பொருளாகவும் மாறும் அதேநேரத்தில், அவற்றின் வடிவம், சுவை, மணம் ஆகிய வெளிப்புற பண்புகளில் எந்த மாற்றமும் ஏற்படுவதில்லை என இந்த நற்கருணை இறையியல் கோட்பாடு கற்பிக்கிறது.

## ஆதாரங்கள்

பகுப்பு:கிறித்தவ இறையியல்
பகுப்பு:நற்கருணை
இழையவியல்

**இழையவியல்**(அ) **திசுவியல்** (*histology*) என்பது உயிரினங்களில் இருக்கும் உயிரணுக்கள், இழையங்கள் ஆகியவற்றின் உடற்கூற்றியலை ஆராய நுணுக்குக்காட்டியைப் பயன்படுத்தும் அறிவியல் துறையாகும். இத்துறை உயிரியல், மருத்துவம் போன்ற அறிவியல் துறைகளுக்கு அத்தியாவசியமான ஒரு கருவி போன்றது. இழையவியல் அறிவைக் கொண்டு தாவரம், விலங்கு ஆகிய இரு வகை உயிரினங்களிலும் பல வகையான ஆய்வுகளை மேற்கொண்டு அவை பற்றிய அறிவைப் பெற்றுக் கொள்ள முடியும்.

இழையங்களின் மெல்லிய தட்டையான துண்டுகளை, ஒளி நுணுக்குக்காட்டி மூலமோ, இலத்திரன் நுணுக்குக்காட்டி மூலமோ ஆராய்ந்து அவை பற்றிய தகவல்கள் அறியப்படும். இழையங்களில் அல்லது உயிரணுக்களில் உள்ள வேறுபட்ட அமைப்புக்களை சரியானபடி வேறுபடுத்திப் பார்ப்பதன் மூலம், அவற்றைப் பற்றிய ஆய்வை மேலும் சிறப்பிக்கலாம். இவ்வகையான வேறுபாட்டைக் கொண்டு வருவதற்கு இழையச் சாயங்கள் (histological stains) பயன்படுத்தப்படும்.

## திசுவியலும் திசுநோய்த்தோற்றவியலும்

திசுவியல் என்பது ஆரோக்கிய நிலையில் உள்ள திசுக்களைப் பற்றிய படிப்பு. நோய்த் தாக்கத்துக்கு உட்பட்ட இழையங்களை இவ்வகை ஆய்வுக்குட்படுத்தி நோய்த்தன்மையை அறிந்து கொள்வதை இழையநோயியல் (Histopathology) என்று அழைப்பர். திசுவியல் என்பது அடிப்படை மருத்துவ அறிவியல் துறைகளுள் ஒன்றான உடற்கூற்றியலின் உட்துறைகளுள் ஒன்றாகும். திசு நோய்த்தோற்றவியலோ நோய்த்தோற்றவியல் *(Pathology)* துறையின் உட்பிரிவு ஆகும். அறுவை சிகிச்சை செய்யப்பட்ட கட்டி சாதாரண கட்டியா அல்லது புற்றுக்கட்டியா என்பதையும் அது புற்றுக்கட்டியாயின் அது புற்று நோய் எந்த நிலையில் உள்ளது என்பன போன்றவற்றை எல்லாம் திசு நோய்த்தோற்றவியலாளர் மட்டுமே உறுதிபடுத்த முடியும். இழையவியல் ஆய்வுக்காக சாயமூட்டப்பட்டு தயார் செய்யப்படும் மாதிரிகளை, நோயியலாளர்கள் (Pathologists) நுணுக்குக்காட்டியில் பார்வையிட்டு, தங்களது அவதானிப்பின் அடிப்படையில் நோய் ஆய்வுறுதியைச் செய்வார்கள். நோயியலாளர்களுக்காக இவ்வாறான மாதிரிகளை தயார் செய்து கொடுக்கும் அறிவியலாளர்களை, இழையவியல் தொழில் நுட்ப வல்லுநர்கள், அல்லது மருத்துவ ஆய்வக தொழில் நுட்ப வல்லுநர்கள் என்பர்.

## மேற்கோள்கள்

பகுப்பு:உடற்கூற்றியல்
பகுப்பு:நோயியல்
*
கிறித்துவின் திருஉடல், திருஇரத்தம் விழா

**கிறித்துவின் திருஉடல், திருஇரத்தம் விழா** (; ) என்பது நற்கருணையில் இயேசு கிறித்துவின் உடனிருப்பை, அதாவது அவரது திருஉடலும், திருஇரத்தமும் அடங்கியிருக்கும் மறைபொருளைக் கொண்டாடும் விழா ஆகும். உயிர்ப்பு ஞாயிறுக்கு 60 நாட்கள் கழித்து, அதாவது மூவொரு இறைவன் பெருவிழாவைத் தொடர்ந்து வரும் வியாழக்கிழமை கத்தோலிக்க திருச்சபையில் இந்த விழா கொண்டாடப்படுகிறது. இந்தியா, ஐக்கிய அமெரிக்கா போன்ற நாடுகளில், தொடர்ந்து வரும் ஞாயிற்றுக்கிழமையில் சிறப்பிக்கப்படுகிறது.

## மேற்கோள்கள்

பகுப்பு:கிறித்தவத் திருநாட்கள்
பகுப்பு:நற்கருணை
முரா (அரக்கன்)

**முரா**, தான் பெற்ற தவ வலிமையால் தேவர்களையும், முனிவர்களையும் கொடுமைப்படுத்தி வந்தான். மூவுலகங்களையும் தனதாக்கிக் கொள்ளும் ஆசையில், முதலில் இந்திரலோகத்தின் மீது படையெடுத்தான். முராவை எதிர்கொள்ள முடியாத இந்திரன், சிவபெருமானிடம் சரணடைந்தார். சிவபெருமான் தேவர்களைத் திருமாலிடம் சென்று முறையிடச் சொன்னார். இந்திரன் தேவர்களுடனும், முனிவர்களுடனும் திருமாலிடம் சென்று சரணடைய, அவர்களைக் காப்பதற்காகத் திருமால் முராவுடன் கடும் போரிட்டு அவனைக் கொன்றார். இதனால்  திருமால் தன் பகைவனை (*முரா*) அழித்த காரணத்தால் **முராரி** என்றும் அழைக்கப்படுகிறார். 

## உசாத்துணை
* பதினெண் புராணங்கள் (நூல்), வாமன புராணம், பக்கம் 542

பகுப்பு:இந்து தொன்மவியல் மாந்தர்
பகுப்பு:அசுரர்
மாட் கோஹன்

**மட்தேவ் ஜோசப் கோஹன்** (பிறப்பு: செப்டம்பர் 28, 1982) ஒரு ஐக்கிய அமெரிக்க நடிகர். இவர் **சவுத் ஒப் நோவ்ஹேரே** என்ற தொலைக்காட்சி தொடரில் நடித்ததன் மூலம் பரிசியமான நடிகர் ஆனார்.

## வெளி இணைப்புகள்
* 

பகுப்பு:1982 பிறப்புகள்
பகுப்பு:அமெரிக்க நடிகர்கள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்க ஆண் திரைப்பட நடிகர்கள்
ஹென்றி புய்சன்

**ஹென்றி புய்சன்** (ஜூலை 15, 1873 - ஜனவரி 6, 1944) பாரிசில் பிறந்த வளிமண்டல ஆய்வாளராவார். ஹென்றி புய்சன் ஜூலை 15, 1873ல் பாரிசில் பிறந்தார். இவர் 1901ல் முனைவர் பட்டம் பெற்றார். 1914 முதல் 1943 வரை மார்செல்லில் இயற்பியல் பேராசிரியாகப் பணியாற்றினார். இவருடன் சார்லஸ் பேப்ரியும் இணைந்து புற ஊதாக் கதிர்களை வளி மண்டலத்தினை ஆராய்ந்தனர். இவர்கள் ஸ்பெக்ட்ராஸ்கோப் மூலம் புற ஊதாக் கதிர்களை வளி மண்டலத்தில் அளவிட்டனர். வளி மண்டலத்தில் புற ஊதாக் கதிர்கள் உறிஞ்சுப்படுதலை கண்டுபிடித்தனர். அதன் காரணமாக 1913ல் ஓசோன் படலத்தினை கண்டறிந்தனர்.

இவர் ஜனவரி 6, 1944ல் மார்செல்லில் இறந்தார்.

## கருவி நூல்
ஓசோன் படலத்தில் ஓட்டை - ஏற்காடு இளங்கோ மங்கை வெளியீடு

## மேற்கோள்கள்

## இவற்றையும் காண்க
கமழிப் படலம்

## வெளி இணைப்புகள்

பகுப்பு:பிரெஞ்சு இயற்பியலாளர்கள்
பகுப்பு:1873 பிறப்புகள்
பகுப்பு:1944 இறப்புகள்
போதிநாத வேலன்சாமி

**சத்குரு போதிநாத வேலன்சாமி** (*Bodhinatha Veylanswami*, பிறப்பு: அக்டோபர் 10, 1942, கலிஃபோர்னியா), இந்து சந்நியாசி மற்றும் சமயத் தலைவரும், அவாயில் அமைந்துள்ள கௌவை இந்து ஆதீனத்தின் தலைவரும் ஆவார். சைவ ஆகமங்கள், மறைபொருள் வேதங்கள், மற்றும் சைவம் சார்ந்த பல ஆக்கங்களையும் கணினி மயமாக்குதல் முயற்சி எடுத்து, அவற்றை இலவசமாக வழங்குவதிலும் பெயர் பெற்றவர்.

போதிநாத வேலன்சாமி, இந்து சமயத்தில் செல்வாக்கு மிக்க சத்குரு சிவாய சுப்ரமணியசுவாமியின் வழித்தோன்றலாக நியமிக்கப்பட்டவர்.

## சீர்திருத்த சைவ சித்தாந்த சர்ச்
போதிநாதரின் சீர்திருத்தம் சைவக் கவாய் இந்து மடாலயம், ஆகமங்களில் குறிப்பிடப்பட்டுள்ள மிருக பலிகளை பாரம்பரிய சைவத்தில் இருந்து அகற்ற வேண்டும் என்ற சீர்திருத்தத்தில் உறுதியாக நிற்கிறது.

"மத்ஸ்யம் என்பது உண்மையில் மீனைக் குறிக்கவில்லை, இங்கே. மீன், பன்றி, செம்மறி ஆடு போன்ற பொருட்களைப் பிரதிநிதித்துவப்படுத்தும் பொருட்களை ஆசாரியார் நன்கு அறிந்திருக்க வேண்டும். மீன் அல்லது இறைச்சி உண்மையில் வழங்கப்படுகிறது என்ற எண்ணத்துடன் அவர் பிரதிநிதி உருப்படியை வழங்க வேண்டும். ஆகமங்களில், மீன் அல்லது இறைச்சி பிரசாதம் அல்லது விலங்குகளைக் கொல்வதற்கு இடமில்லை."

## மேற்கோள்கள்

## வெளி இணைப்புகள்
* ஹவாய், கௌவாஹி இந்து ஆதீனம் - 
* இந்து சமயம் இன்று (இதழ்) - 
* சைவ இந்து மதம்

பகுப்பு:1942 பிறப்புகள்
பகுப்பு:அமெரிக்க இந்துக்கள்
பகுப்பு:சைவ சமயம்
பகுப்பு:வாழும் மக்கள்
பகுப்பு:21 ஆம் நூற்றாண்டின் இந்து சமயத் தலைவர்கள்
போர்த்துக்கேய மொழி நாடுகள் சமூகம்

**போர்த்துக்கேய மொழி நாடுகளின் சமூகம்**  (*Community of Portuguese Language Countries*) அல்லது **போர்த்துக்கேயம் பேசும் நாடுகளின் குமுகம்** (, ஆங்கிலச் சுருக்கம்: **சிபிஎல்பி**) போர்த்துக்கேய மொழி அலுவல் மொழியாக உள்ள நாடுகளுக்கிடையே நட்புறவு பேணும் அரசுகளுக்கிடை அமைப்பாகும்.

## உருவாக்கமும் உறுப்பினர் நாடுகளும்
போர்த்துக்கேய மொழி நாடுகளின் சமூகம் அல்லது சிபிஎல்பி   சூலை 17, 1996 அன்று ஏழு நாடுகளுடன் தொடங்கப்பட்டது: போர்த்துகல், பிரேசில், அங்கோலா, கேப் வர்டி, கினி-பிசாவு, மொசாம்பிக்,  சாவோ டொமே மற்றும் பிரின்சிப்பி. 2002இல் தனக்கு விடுதலை பெற்ற பிறகு கிழக்குத் திமோர் இதில் இணைந்தது. 

2005இல்  லுவாண்டாவில் கூடிய இந்த எட்டு நாடுகளின் பண்பாட்டு அமைச்சர்கள் மே 5ஆம் நாளை *போர்த்துக்கேயம் பேசுவோர் (லூசோபோன்) பண்பாட்டு நாளாக*  (போர்த்துக்கேயத்தில் ''டயா ட கல்ச்சுரா லூசோபோனா") கொண்டாட முடிவு செய்தனர்.

சூலை 2006,  பிசாவு மாநாட்டில், எக்குவடோரியல் கினியும்  மொரிசியசும் இணை நோக்காளர்களாக சேர்க்கப்பட்டனர். தவிர  17 பன்னாட்டு சங்கங்களும் அமைப்புகளும் கலந்தாய்வு நோக்காளர்களாக சேர்க்கப்பட்டுள்ளனர். 

சூன்  2010இல், எக்குவடோரியல் கினி முழுமையான உறுப்பினராக விருப்பம் தெரிவித்தது. சூலை 2010இல் லுவாண்டாவில் நடந்த எட்டாவது மாநாட்டில் எக்குவடோரியல் கினியை உறுப்பினராக ஏற்றுக் கொள்ள முறையான முன் உரையாடல் துவங்கப்பட்டது. 

2008இல், செனிகல் இணை நோக்காளராக அனுமதிக்கப்பட்டது.
மே 4 2014 அன்று சப்பான்  அலுவல்முறை நோக்காளரானது.
## உச்சி மாநாடுகள்

## மேற்சான்றுகள்

பகுப்பு:போர்த்துக்கேய மொழி
பகுப்பு:பன்னாட்டு அமைப்புகள்
மத்திய கிழக்கு மூச்சுக் கூட்டறிகுறி

**மத்தியகிழக்கு சுவாச நோய்க்குறி** (அ)**மெர்ஸ் நோய்** (*Middle East respiratory syndrome*, *MERS*) என்பது புதிதாகக் கண்டறியப்பட்ட ஒருவகை கொனோரா (MERS-CoV) வகைத் தீநுண்மங்களால் ஏற்படுத்தப்படும் சுவாசத் தொற்று நோயாகும். இவ்வகை நோயால் தாக்கப்பட்டவர்களுக்கு காய்ச்சல், நுரையீரல் ஒவ்வாமை மற்றும் சிறுநீரகம் செயல் இழப்பு போன்ற அறிகுறிகள் தென்பட்டு உயிரிழப்பும் ஏற்படுகிறது..

இத்தீநுண்மங்கள் வௌவால்களில் இருந்து வந்திருக்கலாம் எனக் கூறப்படுகின்றது. ஒட்டகங்களிலும் இத்தகைய தீநுண்மங்களுக்கான நுண்ணுயிர் எதிர்ப்பிகள்கள் காணப்பட்டதாக அறியப்பட்டுள்ளது. ஒட்டகங்கள் மூலம் பரவும் இந்த ஆட்கொல்லி நோய்க்கான வைரஸ் கிருமிகள் கடந்த ஒன்றரை ஆண்டுக்கு முன்பு சவுதி அரேபியாவில் கண்டறியப்பட்டது.. ஆயினும் நோய்த்தாக்கத்திற்குட்பட்ட ஒட்டகங்கள் கண்டுபிடிக்கப்படவில்லை.

தற்போது தென் கொரியாவில் இந்நோயினால் தாக்கப்பட்டு பத்துக்கும் மேற்பட்டவர்கள் இறந்துள்ளனர். 147 நபர்களுக்கு இந்நோயின் அறிகுறி காணப்பட்டுள்ளது.

## மேற்கோள்கள்

## வெளி இணைப்புகள்
* http://tamil.oneindia.in/news/international/mers-disease-spread-over-saudi-arabia-198874.htmlhttp://tamil.oneindia.in/news/international/mers-disease-spread-over-saudi-arabia-198874.html
* https://www.ncbi.nlm.nih.gov/pmc/articles/PMC3700179/
*  சௌதி அரேபியாவில் மெர்ஸ் நோய்க்கு ஐந்து பேர் பலி 
* மத்தியகிழக்கு சுவாச நோய்க்குறி  

பகுப்பு:நோய்கள்
பகுப்பு:தொற்று நோய்கள்
தியோடர் வான் கார்மன்

**தியோடர் வான் கார்மான்** (*தோடர் கார்மான்*, *தியோடர் வான் கார்மன்*, ,  மே 11, 1881&nbsp;– மே 6, 1963) ஹங்கேரியில் பிறந்த வானியல், இயற்பியல் மற்றும் விண்வெளித் துறை அறிஞராவார். வானூர்தி இயலில் பெரும்பங்காற்றிய இவர் இருபதாம் நூற்றாண்டின் தலைசிறந்த காற்றியக்கக் கோட்பாளராக அறியப்படுகின்றார். இவருடையப் பெயரினை வளிமண்டலத்தின் எல்லைக்கு வைத்து கார்மான் கோடு என்றழைக்கின்றனர்.

## வாழ்க்கை
ஹங்கேரியில் யூத குடும்பத்தில் 1881ம் ஆண்டு பிறந்தார். கல்விபயில ஜெர்மனி சென்று 1908ம் ஆண்டு முனைவர் பட்டம் பெற்றார். ஜெர்மனியின் யூதர்களுக்கு எதிரான அரசியல் மாற்றத்தினால் அமெரிக்க நாட்டிற்கு குடிபெயர்ந்தார். தன் வாழ்வின் இறுதிவரை மணம்புரியாத இவர் ஜெர்மனியின் ஆஃகன் நகருக்கு பயணித்திருந்த போது 1963ல் இறந்தார்.

## பங்களிப்பு
வரிச்சீர் ஓட்டம், கொந்தளிப்பு ஓட்டம், காற்றிதழ், இடைப்படலம் முதலானவற்றில் பெரும்பங்காற்றிதுடன் பாய்ம இயக்கவியல், மீள்மை, வெப்பப் பரிமாற்றம், படிகவுருவியல் போன்ற துறைகளிலும் பங்களித்துள்ளார்

கார்மான் பூமியைச் சுற்றியுள்ள வளிமண்டலத்தின் உயரத்தினை முதன்முறையாகக் கணக்கிட்டார். வளிமண்டலத்தில் 100கி.மீ உயரத்தில் காற்றின் அடர்த்தி மிகக் குறைவானதாக இருக்கும். இங்கு விமானங்களால் பறக்க இயலாது என்றும், அப்படி பறக்க வேண்டுமென்றால் சுற்றுப்பாதை வேகத்தினை மீறிச் செல்ல வேண்டும் என கணக்கிட்டார்.

## கார்மான் கோடு
1950 ஆம் ஆண்டு கார்மான் வளிமண்டலத்தி்ன் உயரத்தினைக் கணக்கீடு செய்தார். விமானம் 100 கி.மீ உயத்திற்கு மேல் செல்ல சுற்றுப்பாதை வேகத்தில் செல்ல வேண்டும் என்றார். 100 கி.மீ என்ற உயரத்தினை தோராயமாக எல்லையென வகுத்தார். இதனை சர்வதேச குழு பரிந்துரை செய்தது. இந்த கோடானது வளிமண்டலத்திற்கும், விண்வெளிக்கும் இடையேயான கோடாக கருதப்படுகிறது.

## சிறப்பு
* 1960ம் ஆண்டு முதல் அமெரிக்க குடிசார் பொறியியலாளர்கள் சமூகத்தினரால் தியோடர் வான் கார்மான் பெயரில் பதக்கம் ஆண்டுதோறும் வழங்கப்படுகின்றது.
* செவ்வாயிலும் நிலவிலும் உள்ள விண்கல் வீழ் பள்ளங்களுக்கு தியோடர் வான் கார்மானின் பெயர் சூட்டப்பட்டுள்ளது

## சான்றுகளும் மேற்கோள்களும்


பகுப்பு:1881 பிறப்புகள்
பகுப்பு:1963 இறப்புகள்
பகுப்பு:இயற்பியலாளர்கள்
பகுப்பு:வானியலாளர்கள்
சத்தீஸ்கர் விரைவுவண்டி

thumbnail|அமிர்தசரஸ் பிலாஸ்பூர் இடையே இயங்கும் சத்தீஸ்கர் விரைவுவண்டியை இழுத்துச் செல்லும் WAP-7 பொறி
thumbnail|சட்டீஸ்கர் எக்ஸ்பிரஸ் செல்லும் வழித்தடம்
200px|thumb|right|(அமிர்தசரஸ் - பிலாஸ்பூர்) சத்தீஸ்கர் விரைவுவண்டியை இழுத்துச் செல்லும் WDP4B பொறி

**சத்தீஸ்கர் விரைவுத்தொடருந்து** (Chhattisgarh Express:18237/18238) பிலாஸ்பூரையும் அமிர்தசரசையும் இணைக்கும் இந்தியத் தொடருந்து ஆகும். இதன் பெயரே சட்டீஸ்கர் மாநிலத்தினை குறிப்பிடும்படி உள்ளது. இது முதன்முதலில் 1977 ஆம் ஆண்டு போபால் – பிலாஸ்பூருக்கு இடையே சட்டீஸ்கர் அருணாச்சல் விரைவுத்தொடருந்து என அறிமுகப்படுத்தப்பட்டது. அறிமுக காலத்தின்போது பிலாஸ்பூர் மற்றும் ஹபிப்கஞ்சிற்கு (போபால்) இடையே ஓடியது. புதிதாக அமைக்கப்பட்ட துணை நகர்ப்புற தொடருந்து நிலையமான போபாலிலுள்ள ஹபிப்கஞ்சிற்கு அனுப்பப்பட்ட முதல் தொடருந்து இதுவாகும். 1987 ஆம் ஆண்டு, ஹஸ்ரத் நிஜாமுதீன் (புது டெல்லி)யின் தொடருந்து நிலையம் வரை நீட்டிக்கப்பட்டது. இறுதியாக 1990 ஆம் ஆண்டு அமிர்தசரஸ் வரை நீட்டிக்கப்பட்டது.

## பாதை
2011 கிலோ மீட்டர்களை ஆக்கிரமிப்பு செய்யும் இந்தத் தொடருந்து, சட்டீஸ்கர், மகராஷ்டிரா, மத்திய பிரதேசம், உத்திர பிரதேசம், டெல்லி, ஹரியானா, பஞ்சாப் போன்ற பல மாநிலங்களின் வழியே செல்கிறது. இடைப்பட்ட நிலையங்கள் 251 ல் 85 முக்கிய நிறுத்தங்கள் கீழே கொடுக்கப்பட்டுள்ளன.

## தொடருந்து பற்றிய விவரங்கள்
இது தினசரி செயல்படும் விரைவுத்தொடருந்து ஆகும். பிலாஸ்பூரிலிருந்து புறப்படும் தொடருந்தின் எண் 18237 மற்றும் அமிர்தசரஸில் இருந்து புறப்படும் தொடருந்தின் எண் 18238 ஆகும். இந்தத் தொடருந்தில் 24 பெட்டிகள்  உள்ளன.

## குறிப்பு


பகுப்பு:இந்திய விரைவுவண்டிகள்
சிவமகாபுராணம்

**சிவ புராணம்** (சமஸ்கிருதம்: शिव पुराण, சிவ புராணா) அல்லது **சிவமகாபுராணம்** (शिवमहापुराण) என்பது பதினெண் புராணங்களில் நான்காவது புராணமாகும். பதினென் புராணங்களின் வரிசையில் சிலர் சிவ புராணத்திற்கு பதிலாக வாயு புராணத்தினை சேர்க்கின்றார்கள். வியாச முனிவரால் இயற்றப்பட்ட பதினெட்டு மகா புராணங்களுள் சைவ சமய முழுமுதற்கடவுளான சிவபெருமானின் பெருமையை உரைக்கும் புராணங்கள் சிவபுராணங்களாகும். இவை தாமச புராணம் என்றும் அறியப்படுகின்றன.

இந்த சிவபுராணங்கள் பத்து என்ற எண்ணிக்கையில் அமைந்துள்ளன. இப்புராணங்களை படிக்கத் தொடங்கிய பொழுதும், படித்து முடித்த பொழுதும் மாகேசுர பூசையை அவசியம் செய்ய வேண்டுமென ஆறுமுக நாவலர் தனது சைவ வினா விடை இரண்டாம் புத்தகத்தில் எடுத்துரைக்கிறார்.  ஆசாரியராவதற்கு சிவபுராணங்களை அறிந்திருக்க வேண்டுமெனவும் , சிவபுராணங்களை படிக்கும் பொழுதும், கேட்கும் பொழுதும் உத்திராட்சத்தினை தரிக்க வேண்டுமெனவும் , சிவராத்தியன்று சிவபுராணங்களை படிக்க வேண்டுமெனவும்  ஆறுமுக நாவலர் கூறுகி்றார்.

## புராண வரலாறு
நைமிசாரண்ணியம் எனும் வனத்தில் வசிக்கும் முனிவர்கள் ஒன்றிணைந்து, வருமான சூதமா முனிவரிடம் சிவபெருமானது பெருமைகளை கூறும் படி வேண்டினார்கள். சூதமா முனிவர் வியாஸ மகரிஷியின் சிஷ்யராவர். அவர் கூறிய சிவனது பெருமைகளின் தொகுப்பே சிவ புராணமாகும்.

சோதிர் லிங்க தோற்றம், திருமாலிற்கும் பிரம்மாவிற்கும் வரம் கொடுத்தது, சிவலிங்கத்தின் மகிமை, சிவ பூஜைக்கான விதிமுறைகள், சிவ பூஜை மந்திரங்கள், மன்மதன் எரிப்பு என பல்வேறு சிவபெருமைகளை இந்நூல் கூறுகிறது.

இப்புராண நூலில் சரப புராணம். ததீசி புராணம், வினாவிடைப் புராணம், சிதம்பர புராணம் என்னும் நான்கு பகுதிகளை திருமலைநாதர் என்பவர் தமிழில் மொழிப்பெயர்த்துள்ளார்.

இந்து தொன்மவியலின் அடிப்படையில் புராணங்கள் சிவபெருமானால் அருளப்பட்டவையாகும். சிவபெருமான் புராணங்களை கூற நந்தி தேவர் முதலில் அறிந்தார். அதன் பின் சனத் குமாரருக்கு புராணங்களை எடுத்துரைத்தார். சனத் குமாரரிடமிருந்து புராணங்களைப் பெற்ற வியாச முனிவர் அதை தொகுத்தார். 

சிவபுராணங்களின் பட்டியல் கீழே கொடுக்கப்பட்டுள்ளது,.

# கந்த புராணம்
# வாமன புராணம்
# மச்ச புராணம்
# வராக புராணம்
# மார்க்கண்டேய புராணம்
# இலிங்க புராணம்
# பௌடிக புராணம்
# பிரம்மாண்ட புராணம்
# சைவ புராணம்
# கூர்ம புராணம்

## மேற்கோள்கள்


பகுப்பு:சைவ சமய புராணங்கள்
பகுப்பு:பதினெண் புராணங்கள்
பகுப்பு:சைவ சமய இலக்கியம்

## தொடர்புடையவை
* வேத வியாசர்
* புராணங்கள்
* இந்து சமயம்
சித்திரக்கூட மாவட்டம்

**சித்திரக்கூட மாவட்டம்** (அ)  **சித்திரகூட் மாவட்டம்** ()இந்தியாவின் உத்தரப்பிரதேச மாநிலத்தின் 72 மாவட்டங்களில் ஒன்றாகும். இம்மாவட்டத்தின் தலைநகரம் சித்திரக்கூட நகரம் ஆகும். இமமாவட்டம் சித்திரக்கூடப் பிரிவின் கீழ் உள்ளது.  இது 3,45,291&nbsp;சதுர கி.மீட்டர் பரப்பளவை உடையது. 2011 ஆம் ஆண்டு கணக்கெடுப்பின் படி உத்தரப்பிரதேசத்தின் 72 மாவட்டங்களில் இரண்டாவது மிகவும் குறைந்த மக்கட்தொகை கொண்ட மாவட்டம் மகோபா மாவட்டத்திற்கு பிறகு சித்திரக்கூட மாவட்டம் ஆகும்.. இங்கு 990,626 மக்கள் வசிக்கின்றனர்.

இம்மாவட்டம் புந்தேல்கண்ட் புவியியல் பகுதியில் அமைந்துள்ளது.

## வரலாறு
6 மே 1997 அன்று பந்தா மாவட்டத்திலிருந்து கார்வி மாற்று மவூ வட்டங்களை உள்ளடக்கிய இம்மாவட்டம் உருவாக்கப்பட்டது. இம்மாவட்டம் முதலில் சத்திரபதி சிவாஜி நகர் மாவட்டம் என பெயரிடப்பட்டது. பின்னர் 4 செப்டம்பர் 1998 அற்று சித்திரக்கூட மாவட்டம் எனப் பெயர் மாற்றம் செய்யப்பட்டது.

## பொருளாதாரம்
2006 இல் பஞ்சாயத்து ராஜ் அமைச்சகம் சித்திரக்கூட மாவட்டத்தை இந்தியாவின் 640 மாவட்டங்களில் மிகவும் பின்தங்கியுள்ள 250 மாவட்டங்களில் ஒன்றாக அறிவித்தது. இம்மாவட்டம் பின்தங்கியுள்ள பகுதிகளுக்கான நிதி வழங்கும் திட்டம் (BRGF) மூலம் உத்தரப்பிரதேசத்தில் பயன்பெறும் 34 மாவட்டங்களில் ஒன்றாகும்.

## மக்கள் தொகை
2011 ஆம் ஆண்டு மக்கட்தொகை கணக்கெடுப்பின் படி சித்திரக்கூட மாவட்டத்தின் மொத்த மக்கட்தொகை 990,626. இது தோராயமாக பிஜி நாட்டின் மக்கட்தொகைக்கு சமமானதாகும்..  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 448வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் சித்திரக்கூட மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 29.29%. சித்திரக்கூட மாவட்டத்தின்  பாலின விகிதப்படி 1000 ஆண்களுக்கு 879 பெண்கள் உள்ளனர். மேலும் சித்திரக்கூட மாவட்ட மக்களின் கல்வியறிவு விகிதம் 66.52%.

## மேற்கோள்கள்

## இணைப்புகள்
* 

பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:புந்தேல்கண்ட்
தையல் ஊசி

thumb|தையல் ஊசி
**தையல் ஊசி** (*Sewing needle*) என்பது துணிகளின் இரண்டு பக்கங்களை ஏதோவொரு நூலால் இணைத்துப் பிணைக்கப் பயன் படும் ஒரு கருவி. ஊசி என்பது மீண்டும் மீண்டும் நூலை துணியின் வழியே உட்புகுத்தி வெளியே எடுத்து பிணைக்கப் பயன்படும் கருவி. ஊசியை நூலோட்டி என்றே கூறலாம். ஊசி நூல் கோக்க மிகச் சிறு துளையுடன் (இதற்கு *கண்* என்று பெயர்) கொண்ட மெல்லிய கூர்மையன கருவி. இது இன்று பெரும்பாலும் இரும்பு போன்ற உறுதியான மாழையால் (உலோகத்தால்) செய்யப்படுகின்றது, ஆனால் நூலால் கலைநுணுக்கத்துடன் பூக்கள், பறவைகள், மற்றும் அடையாள முத்திரைகள் போன்ற படங்கள் உருவாக்கும் பூந்தையல் (embroidery) பணிகளுக்குப் பயன்படும் உயர்தரம் கொண்ட ஊசிகள் பிளாட்டினம் கலந்த ஊசிகளாகவும் இருக்கும். தொழில்நுட்பம் வளராத பழங்காலத்திலும், மக்கள் எலும்பிலோ, மரத்திலோ செய்யப்பட்ட மெல்லிய ஊசிகளைப் பயன்படுத்தினர். 

ஊசிகள் பட்டுநூலால் நெய்த மெல்லிய ஆடைத்துணி முதல் மிகுந்த எடையுடைய பொருள்களை அடைத்து வைக்கும் கோணிப்பைகள், மற்றும் கெட்டியான தோல் பொருட்கள் (செருப்புகள், பணப்பைகள், குளிராடைகள்) முதலியவற்றைத் தைக்கவும் பயன்படுமாறு பல அளவுகளிலும் தடிப்புகளிலும் வருகின்றன. பொதுவாக தைக்கும் ஊசி அதன் அளவைக் குறிக்க 1 முதல் 10 வரையான எண்களால் குறிப்பிடப்படுகின்றன. எண் 10 என்பது மிக மிக மெல்லிய ஊசி. எண் 1 ன்பது மிகத்தடிப்பான ஊசி. 
 
*மெத்தை தைக்கும் ஊசி* (*upholstery needle*) என்பது படுப்பதற்கும் அமர்வதற்கும்  பயன்படும் மெத்தைகளைத் தைப்பதற்குப் பயன்படும் ஊசி. அருகிலுள்ள படத்தில் இடது மேற்புறமுள்ள வளைந்த ஊசி மெத்தைத் தைக்கப் பயன்படுத்தப்படும் ஊசியாகும்.

## இதையும் பார்க்க‌
* கொண்டை ஊசி
* பச்சை குத்தும் ஊசி
* பின்னல் ஊசி
* தையல் இயந்திரம்

பகுப்பு:ஊசிகள்
தமிழர் சமையல் கருவிகள்

சில பத்தாண்டுகளுக்கு முன்வரை, தமிழர்களின் மரபுவழிச் சமையல் சாதனங்களைக் கொண்டிருந்த சமையலறைகள், அறிவியல், தொழில் நுட்ப வளர்ச்சியினாலும், உலகமயமாதலின் செல்வாக்காலும் மறைந்து கொண்டு வருகின்றன. சமையலுக்கான பொருட்களைச் சேமித்து வைக்கும் கொள்கலன்கள், தானியங்களையும், பிற பொருட்களையும் சமையலுக்காகத் தயார்படுத்த உதவும் சாதனங்கள், சமைத்தலின்போது பயன்படும் சாதனங்கள், பரிமாறுவதற்கான சாதனங்கள் உட்பட ஏராளமான பொருட்கள் இன்று நகரங்களில் வாழ்பவர்களால் அறியப் படாதவையாகிவிட்டன. தமிழர்கள் மட்பாண்டங்களையும், செம்பு, பித்தளை, வெள்ளியானல் செய்யப்பெற்ற பாத்திரங்களையும் பயன்படுத்தியுள்ளனர். அத்தகைய சாதனங்களில் சில பின்வருமாறு:

* கூர்க்கத்தி
* கொடுவாக் கத்தி
* கலசம், குவளை; filtering; தண்ணீர்
* பெட்டிகள், குட்டான்
* திருகணி
* சுண்டு
* குடம்
* குவளை
* தாச்சி, அப்பதாச்சி, தட்டை தாச்சி
* குழியப்பச் சட்டி
* ஆவிச்சட்டி
* அடைக்கல்லு
* குட்டான் (பனங்கட்டிக் குட்டான்)
* மூக்குப் பேணி

## வெளி இணைப்புகள்
* தாவர போச சமையல்
குமரி மாவட்டத் தமிழ்

**<nowiki/>'குமரித் தமிழ்'<nowiki/>** (*Kumari Tamil*) அல்லது **'வேணாட்டுத் தமிழ்**' என்பது தமிழின் வட்டார வழக்குகளுள் ஒன்றாகும். தமிழகத்தின் வேறு பகுதிகளில் வழங்காத சொற்களெல்லாம் கன்னியாகுமரி மாவட்டத்தில் வழக்கில் உள்ளன. இப்பகுதி மலையாள நாட்டின் வாயிலாகவும் இருப்பதால் மலையாளச் சொற்களும், இலக்கணமும் இப்பகுதியின் பேச்சு வழக்கில் மிகுதியாகக் கலந்திருக்கின்றன. இன்றைய 'குமரித் தமிழ்' மூன்று வகைகளில் பேசப்படுகிறது.

ஒட்டுமொத்தமாக இந்த எல்லா வகைகளிலும் தமிழ்ச் சொற்களின் / இலக்கணத்தின் மருவலே அதிகம் காணப்படுகிறது. ஆனாலும் மலையாள வழக்கும் கலந்து உள்ளது.

கீழ்க்காணும் விளக்கங்களில், 'மலையாள வழக்கு' என்பது 'மலையாளத்தில் இருந்து மருவியது' என்று பொருள்படாது.  மாறாக, 'இந்தச் சொல் பிற வட்டார வழக்கில் (அவ்வளவாகப்) பயன்படுத்தப்படாமல், குமரித் தமிழிலும், மலையாளத்திலும் (மட்டுமே) வழக்கத்தில் உள்ளது' என்றே பொருள்படுகிறது. அச்சொற்கள் அடிப்படையில் தமிழ் வேர் கொண்ட சொற்களாகவோ, சமசுகிருத வேர் கொண்ட சொற்களாகவோ, மலையாளத்தின் தனித்துவமான சொற்களாகவோ இருக்கலாம்.

## குமரித் தமிழ்ச் சொற்கள் மற்றும் விளக்கம்.

## மேற்கோள்கள்

பகுப்பு:கன்னியாகுமரி மாவட்டம்
பகுப்பு:தமிழின் வட்டார வழக்குகள்
பகுப்பு:இந்திய மொழிகள்
மாநில நெடுஞ்சாலை 2 (தமிழ்நாடு)

**உள் வட்டச் சாலை** (Inner Ring Road, Chennai) (சவகர்லால் நேரு சாலை; **தமிழ் மாநில நெடுஞ்சாலை 2**; **எஸ்.எச்-2** ; SH-2) 
இந்தியாவில் தமிழ்நாடு மாநிலத்திலுள்ள சென்னை மாவட்டத்தில் வடக்கு, மத்திய மற்றும் தெற்கு பகுதிகளை இணைக்கும் பாதையாகும். இச்சாலை, சென்னை மாநகரப் பரப்பில் (CMA) சென்னைப் பெருநகர் வளர்ச்சிக் குழுமத்தால்  வளர்த்தெடுக்கப்படும்  முக்கிய போக்குவரத்து தடவழியாகும். இது, ஏறத்தாழ 35 கி.மீ. நீளமுள்ளது.

## இணைக்கும் தடங்கள்
இது வேளச்சேரி, தேசிய நெடுஞ்சாலை 45 (இந்தியா), கத்திப்பாரா சந்திப்பு, கோயம்பேடு மற்றும் மாதவரம் ஆகிய பகுதிகளை இணைக்கிறது. வடக்குப் பிரிவு, நடுவண் பிரிவு மற்றும் தெற்குப் பிரிவு என்ற மூன்று தனிப்பட்ட பிரிவுகளைக் கொண்ட இது இராசீவ் காந்தி சாலையைத் திருவான்மியூரில் எஸ்ஆர்பி டூல்ஸ் சந்திப்பிலும் வேளச்சேரி முதன்மைச் சாலையை விசயநகரிலும் தேசிய நெடுஞ்சாலை 45ஐ கத்திப்பாரா சந்திப்பிலும் தேசிய நெடுஞ்சாலை 4யை கோயம்பேட்டிலும்  தே.நெ.205ஐ  பாடியிலும் தே.நெ 5ஐ மாதவரத்திலும் மாநில நெடுஞ்சாலை 104ஐ மணலியிலும் சந்திக்கிறது.

## இவற்றையும் பார்க்கவும்
* தமிழ்நாடு மாநில நெடுஞ்சாலைகள்
* வெளி வட்டச் சாலை, சென்னை

## வெளியிணைப்புகள்
* நெடுஞ்சாலைகள் துறை, தமிழ்நாடு 

## உசாத்துணை

பகுப்பு:சென்னை சாலைகள்
புதிய வானம் (நூல்)

**புதிய வானம்**  இந்தியாவின் வடகிழக்கு மாநிலமான அருணாசலப்பிரதேசத்தை மையப்படுத்தி எழுத்தாளர் வாஸந்தி எழுதியுள்ள புதினமாகும்.

## நூலின் உள்ளடக்கம்
அருணாசலப் பிரதேச எல்லைக்குள் நுழையும் கதைநாயகிகள் பூர்ணிமா, மீரா இவர்கள் சந்திக்கும் பரபரப்பான சூழலில் இருந்து கதை ஆரம்பிக்கிறது.

கதையின் நாயகன் தன்ரூபலாமா (ரூபா) இவர்களுக்கு உதவும் சூழ்நிலைகளையும், அவனது குடும்பம், அவனது சமுதாயச் சூழல் ஆகியவற்றையும் சித்திரித்துள்ளார் ஆசிரியர். செயற்கையான புதுடில்லி வாழ்க்கையிலிருந்து புதிய சூழலில் புதிய காற்றைச் சுவாசிக்கச் செல்லும் இரு தோழிகளுக்கும் அடுத்தடுத்து ஏற்படும் குடும்பச் சிக்கல்கள், அவற்றை சமாளிக்கும் விதம் கதைக்கு வலுவாக உள்ளது.

கதையின் நாயகியரில் ஒருத்தியான பூர்ணிமா டில்லி வாசத்தை மறந்து தரைமட்டத்திலிருந்து ஒன்பதாயிரம் அடி உயரத்தில் உள்ள அருணாசலப் பிரதேச பொம்டில்லா கிராமத்தின்பால் ஈர்க்கப்படுவதை சொல்லும் விதத்தில், கதையின் அடிநாதமாக, அருணாச்சலப்பிரதேசம் போன்ற பழங்குடியின சமுதாயத்தினர் வாழும் இடங்களுக்கு அனுப்பப்படும் அலுவலர்களையும், காவற்துறையினரையும், இராணுவ வீரர்களையும் மிகக் கவனமாக பொறுக்கியெடுத்து அனுப்ப வேண்டிய அவசியத்தையும், அடிப்படை மனிதாபமான உணர்வு நசிந்து போனால் வேறு முயற்சிகள் பலனளிக்காது என்ற கருத்தையும் உணர்த்துகிறார்.

நாகரீக மனிதர்கள் என்று வெளி உலகில் பெயர் வாங்கும் ஒரு சில மனிதர்களின் போலி நாகரீகத்தையும், அவர்களது அநாகரீகத்தால் பாதிக்கப்படும் பழங்குடி மக்கள் ஆயுதம் தூக்க வேண்டிய சூழ்நிலைக்கு தள்ளப்படுவதையும் சுட்டிக்காட்டுகிறார். இப் புதினத்தின் வாயிலாக யார் உண்மையிலேயே நாகரீகமான மக்கள் என்ற கேள்வியினை எழுப்புகிறார் ஆசிரியர்.

## மேற்கோள்கள்

பகுப்பு:இந்தியத் தமிழ் நூல்கள்
பகுப்பு:கவிதா வெளியீடு நூல்கள்‎
பகுப்பு:தமிழ்ப் புதினங்கள்
பகுப்பு:2008 தமிழ் நூல்கள்
பாணந்துறை

**பாணந்துறை** (*Panadura*, , பாணதுற) என்பது இலங்கையின் மேல் மாகாணத்தில் களுத்துறை மாவட்டத்தில் அமைந்துள்ள ஒரு நகரம் ஆகும். இது தலைநகர் கொழும்பின் தெற்கே 28 கி.மீ. தூரத்தில் உள்ளது. இது பாணந்துறை நகரசபையால் நிருவகிக்கப்படுகின்றது.

## பொதுப் போக்குவரத்து
;தொடருந்து
நகரின் கிழக்கே அமைந்துள்ள பாணந்துறை தொடருந்து நிலையம் கொழும்பு - மாத்தறை நகரின் தொடருந்து வழியை இணைக்கிறது.

;பேருந்து
பாணந்துறை நகரம் காலி வீதியில் அமைந்துள்ளதால், கொழும்பில் இருந்து காலி வீதி வழியாக பாணந்துறை வரை பேருந்து சேவைகள் உள்ளன. அத்துடன் காலி வரை செல்லும் பேருந்துகள் இங்கு நிறுத்தப்படுகின்றன.

பாணந்துறை வரை சேவையாற்றும் பேருந்து இலக்கங்கள்:

*100 - புறக்கோட்டை / கொழும்பு
*142 - மொறட்டுவை
*183 - நுகேகொடை
*400/7 - களுத்துறை

## பாடசாலைகள்
*சென் ஜோன்ஸ் கல்லூரி, பாணந்துறை
*சிறீ சுமங்கல ஆண்கள் கல்லூரி
*சிறீ சுமங்கல மகளிர் மகா வித்தியாலயம்
*பாணந்துறை ரோயல் கல்லூரி
*அகமதி மகலிர் வித்தியாலயம்

## மேற்கோள்கள்

## வெளி இணைப்புகள்
* MSN Map - elevation = 1m
* Article on Colonel Olcott, Panadura and the revival of Buddhism in Sri Lanka 

பகுப்பு:களுத்துறை மாவட்டத்தில் உள்ள ஊர்களும் நகரங்களும்
வில்லியம்-அடோல்ஃப் பூகுவேரோ

**வில்லியம்-அடோல்ஃப் பூகுவேரோ** (*William-Adolphe Bouguereau*) (நவம்பர் 30, 1825 – ஆகஸ்ட் 19, 1905) பிரான்ஸ் நாட்டைச் சேர்ந்த ஓர் ஓவியர் ஆவார்.

## வரலாறு
பூகுவேரோ லா ரோச்சேல் (*La Rochelle*) என்னுமிடத்தில் பிறந்தார். இவர் பாரிஸ் நகரிலுள்ள இக்கோல் டெஸ் பியூக்ஸ் ஆர்ட்ஸ் இன் மாணவர். இவரது இயல்பிய (*realistic*) ஓவியங்களும், தொன்மங்கள் சார்ந்த ஓவியக் கருக்களும், ஆண்டுதோறும் நடைபெற்ற பாரிஸ் சலோன் கண்காட்சியில் வைக்கப்பட்டன. இவர் தொழில் புரிந்த காலம் முழுவதும் இவரது ஆக்கங்கள் இக் கண்காட்சியில் இடம்பெற்றன. உணர்வுப்பதிவுவாதிகளுக்கு இவர் காட்டிய தீவிர எதிர்ப்பினாற் போலும், 20-ம் நூற்றாண்டின் தொடக்கத்தில் இவர் புகழ் மங்கியது எனினும் இவருடைய ஆக்கங்கள் புதிய ஆதரவைப் பெற்றன. இவர் 826 ஓவியங்களை வரைந்துள்ளார்.

## ஆக்கங்களின் ஆண்டுவாரியான பட்டியல்
### 1850

படிமம்:William-Adolphe Bouguereau (1825-1905) - Dante And Virgil In Hell (1850).jpg|நரகத்தில் தாந்தேயும் வேர்ஜிலும் (1850)
படிமம்:William-Adolphe Bouguereau (1825-1905) - A Portrait of Amelina Dufaud Bouguereau (1850).jpg|அமெலினா டுஃபோட் பூர்குவேரோவின் உருவப்படம்(1850)
படிமம்:William-Adolphe Bouguereau (1825-1905) - A Portrait of Eugène Bouguereau (1850).jpg|இயூஜீனே பூர்குவேரோவின் உருவப்படம் (1850)
படிமம்:William-Adolphe Bouguereau (1825-1905) - A Portrait of Geneviève Bouguereau (1850).jpg|ஜெனிவீவே பூர்குவேரோவின் உருவப்படம்(1850)
படிமம்:William-Adolphe Bouguereau (1825-1905) - A Portrait of Léonie Bouguereau (1850).jpg|லியோனீ பூர்குவேரோவின் உருவப்படம் (1850)
படிமம்:William-Adolphe Bouguereau (1825-1905) - Portrait of Monsieur M. (1850).png|மொன்சியெர். எம் இன் உருவப்படம் (1850)
படிமம்:William-Adolphe Bouguereau (1825-1905) - Fraternal Love (1851).png|Fraternal Love (1851)
படிமம்:William-Adolphe Bouguereau (1825-1905) - Arion on a Sea Horse (1855).jpg|கடற் குதிரையில் ஆரியொன் (1855)
படிமம்:William-Adolphe Bouguereau (1825-1905) - Bacchante on a Panther (1855).jpg|Bacchante on a Panther (1855)
படிமம்:William-Adolphe Bouguereau (1825-1905) - The Dance (1856).jpg|நடனம் (1856)
படிமம்:William-Adolphe Bouguereau (1825-1905) - Charity (1859).jpg|தொண்டு (1859)
படிமம்:William-Adolphe Bouguereau (1825-1905) - The Day of the Dead (1859).jpg|இறப்பு நாள்(1859)


## மேற்கோள்கள்

பகுப்பு:கலை தொடர்பான பட்டியல்கள்
பகுப்பு:பிரெஞ்சு ஓவியர்கள்
பகுப்பு:1825 பிறப்புகள்
பகுப்பு:1905 இறப்புகள்
இளமை ஊஞ்சலாடுகிறது

***இளமை ஊஞ்சலாடுகிறது*** (*Ilamai Oonjal Aadukiradhu*) 1978 ஆம் ஆண்டு வெளிவந்த தமிழ்த் திரைப்படமாகும். ஸ்ரீதர் இயக்கத்தில் வெளிவந்த இத்திரைப்படத்தில் கமல்ஹாசன், ரஜினிகாந்த், ஜெயசித்ரா, ஸ்ரீபிரியா மற்றும் பலரும் நடித்திருந்தனர்.

இத்திரைப்படமானது 175 நாட்கள் மேல் வெற்றிகரமாக ஓடியது. இத்திரைப்படம் அந்த ஆண்டில் சிறந்த திரைப்படத்திற்கான தமிழக அரசு திரைப்பட விருதுகள் வென்றது. இத்திரைப்படம் தெலுங்கில் அதே ஆண்டில் 'வயசு பிலிசின்டி' மற்றும் இந்தியில் 1982 ஆண்டில் 'தில் இ நடான்' எனும் பெயரில் மீண்டும் எடுக்கப்பட்டது.

## நடிகர்கள்
* கமல்ஹாசன் - பிரபு 
* ரசினிகாந்த் - முரளி 
* ஸ்ரீபிரியா - பத்மா 
* ஜெயசித்ரா - ஜெயந்தி
* சந்தான பாரதி - (சிறு தோற்றம்)

## தயாரிப்பு
இப்படத்திற்காக இசையமைக்க முதலில் எம். எஸ். விஸ்வநாதன் முடிவு செய்தார் ஸ்ரீதர். பின்னர் மாறுதல் செய்யப்பட்டு இளையராஜா ஒப்பந்தம் செய்யப்பட்டார். இப்படத்தில் பி. வாசு மற்றும் சந்தான பாரதி உதவி இயக்குநராக பணியாற்றியுள்ளனர்.

## பாடல்கள்
இப்படம் 1978ல் வெளியானது. இளையராஜா இசையமைத்த பாடல்களை எஸ். பி. பாலசுப்ரமணியம், வாணி ஜெயராம், கே. ஜே. யேசுதாஸ், 
எஸ். ஜானகி, மலேசியா வாசுதேவன் ஆகியோர் பாடியிருந்தனர். பாடல்களை எழுதியவர் கவிஞர் வாலி.

## விருதுகள்
* 1978 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது  - மூன்றாவது இடம்

## மேற்கோள்கள்

## வெளியிணைப்புகள்
* 
* 

பகுப்பு:1978 தமிழ்த் திரைப்படங்கள்‎
பகுப்பு:தமிழ் காதல் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஸ்ரீதர் இயக்கிய தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்‎
பகுப்பு:ரசினிகாந்து நடித்துள்ள திரைப்படங்கள்
ஐபீரோ-அமெரிக்க நாடுகள் அமைப்பு

**ஐபீரோ-அமெரிக்க நாடுகள் அமைப்பு** (*Organization of Ibero-American States*, , , வழமையானச் சுருக்கம் **OEI**) போர்த்த்க்கேயம்-  எசுப்பானியம்-பேசும்  அமெரிக்காக்கள், ஐரோப்பா மற்றும் ஆப்பிரிக்காவின் எக்குவடோரியல் கினி நாடுகளின் பன்னாட்டு அமைப்பாகும். இது முன்னதாக *கல்வி, அறிவியல் மற்றும் பண்பாட்டிற்கான ஐபீரோ-அமெரிக்க நாடுகளின் அமைப்பு* என அழைக்கப்பட்டு வந்தது. கல்வி, அறிவியல், தொழினுட்பம், கலை ஆகிய துறைகளில் பிராந்திய திட்டப்பணிகளை திட்டமிடவும் மேம்படுத்தவும் இந்நாட்டு அரசுகளிடையே கூட்டுறவை வளர்ப்பது இதன் நோக்கமாகும். இந்த அமைப்பின் உறுப்பினர்களாக  அர்கெந்தீனா, பொலிவியா, பிரேசில், கொலொம்பியா, கோஸ்ட்டா ரிக்கா, கூபா, சிலி, டொமினிக்கன் குடியரசு, எக்குவடோர், எல் சால்வடோர்,  குவாத்தமாலா, எக்குவடோரியல் கினி, ஹொண்டுராஸ், மெக்சிக்கோ, நிக்கராகுவா, பனாமா, பரகுவை, பெரு, போர்த்துகல், புவேர்ட்டோ ரிக்கோ, எசுப்பானியா, உருகுவை மற்றும் வெனிசுவேலா உள்ளன. இந்த அமைப்பின் தலைமைச் செயலகம் மத்ரித்தில் அமைந்துள்ளது. பிராந்திய அலுவலகங்கள் அர்கெந்தீனா, பிரேசில், கொலொம்பியா, எல் சால்வடோர், எசுப்பானியா, மெக்சிக்கோ, பெரு நாடுகளில் அமைந்துள்ளன; களப்பணி அலுவலகங்கள்  சிலி, ஹொண்டுராஸ், நிக்கராகுவா மற்றும் பரகுவையில் இயங்குகின்றன. இந்த அமைப்பிற்கான நிதி உறுப்பினர் நாடுகளின் கட்டாய ஒதுக்கீடுகளாலும்  தன்விருப்ப கொடைகளாலும் பெறப்படுகின்றது. தனியார் பண்பாட்டு கல்வி நிறுவனங்களும் அமைப்புகளும் நன்கொடை வழங்குகின்றன. இந்த அமைப்பின் மதிப்புறு தலைவராக  எசுப்பானிய மன்னர் பெலிப் உள்ளார்.
## மேற்சான்றுகள்

## வெளி இணைப்புகள்
* ஐபீரோ-அமெரிக்க நாடுகள் அமைப்பு
* ஐபீரோ-அமெரிக்க நாடுகள் அமைப்பு

பகுப்பு:பன்னாட்டு அமைப்புகள்
பகுப்பு:போர்த்துக்கேய மொழி
பகுப்பு:எசுப்பானிய மொழி
இலத்தீன் ஒன்றியம்

**இலத்தீன் ஒன்றியம்** (*Latin Union*) இலத்தீன் அடையாளத்தையும் தாக்கத்தையும் உலகில் நிறுவி இலத்தீன மக்களின் பொதுவான பண்பாட்டு மரபை உலகெங்கும் பரப்பவும், பாதுகாக்கவும் வெளிப்படுத்தவும் ஏற்படுத்தப்பட்ட உரோமானிய மொழிகள் பேசும் நாடுகளின் சர்வதேச அமைப்பு ஆகும். இது 1954இல் எசுப்பானியாவின் மத்ரித்தில் நிறுவப்பட்டது. இதன் உறுப்பினர் எண்ணிக்கை 12 இலிருந்து 36 நாடுகளாக வளர்ந்துள்ளது. இதில் வட அமெரிக்கா, தென் அமெரிக்கா, ஐரோப்பா, ஆப்பிரிக்கா, மற்றும் ஆசிய-பசிபிக் மண்டல நாடுகள் அங்கம் பெற்றுள்ளன. 

நிதி நெருக்கடி காரணமாக தனது நடவடிக்கைகளை இடைநிறுத்தம் செய்து கொள்வதாக சனவரி 26, 2012 அன்று அறிவித்துள்ளது. தனது தலைமைச் செயலகத்தை கலைத்ததுடன் சூலை 31, 2012 முதல் அனைத்து பணியாளர்களையும் வேலைநீக்கம் செய்தது. 

## மேற்சான்றுகள்

பகுப்பு:பன்னாட்டு அமைப்புகள்
பகுப்பு:இலத்தீன்